Antiga estación de Vigo

A **estación de Vigo** foi unha estación de ferrocarril de Adif na cidade de Vigo destinada principalmente ao tráfico de pasaxeiros. Estaba situada na Praza da Estación, no céntrico barrio de Casabranca e próxima á rúa Urzaiz. Foi derrubada en 2011 e constituía unha das dúas cabeceiras da liña Monforte - Vigo.

## Historia
### Primeira terminal de pasaxeiros (1878) 
[miniatura|300px|Primeira estación de Vigo, no [século XIX.|alt=|esquerda]]
A primeira estación de tren de Vigo foi un proxecto do ano 1860 do enxeñeiro Francisco Javier Boquerín. As obras concluíron en 1878, tres anos antes da finalización da liña Ourense - Vigo. O primeiro servizo ferroviario partiu dela o 18 de xuño de 1881. En 1923 construíuse unha nova planta nas ás laterais, quedando á mesma altura da parte central do edificio.

No ano 1981 concluíron as obras de electrificación da liña Monforte-Vigo, permitindo así a chegada dos primeiros servizos con trens eléctricos, sendo as UT 440 as encargadas de inaugurar devandita electrificación, e permitindo posteriormente a chegada de trens máis rápidos e máis potentes a Vigo, como as UT 444 ou as locomotoras 251 ou 252, sendo tamén locomotoras habituais por esta zona ata a súa baixa as locomotoras 277. A electrificación era a estándar de RENFE: 3 kV CC.

O edificio de viaxeiros foi protexido como Ben de Interese Cultural por Resolución do 6 de outubro de 1990 da Dirección Xeral de Patrimonio Histórico e Documental, DOG nº 231 do 23 de novembro de 1990.
### Segunda terminal de pasaxeiros (1987) 
No ano 1987 construíuse un novo edificio para viaxeiros, que sería inaugurado o 28 de setembro dese mesmo ano, substituíndo o orixinal. Ambos predios conviviron até finais da década de 1990, en espera de que se decidira cal ía ser o uso do edificio máis vello, expondo entre outras posibilidades a instalación do Conservatorio Profesional de Música de Vigo. Porén, ese proxecto non saíu adiante e a antiga terminal foi finalmente desmantelada, levando as súas pedras para seren almacenadas na parcela de Mantemento de Infraestruturas na estación de Redondela.

En xaneiro 2011 o Ministerio de Fomento adxudicou á UTE formada polas empresas FCC Construcción e Acciona Infraestructuras as obras da nova estación, que pasaría a ser denominada Vigo-Urzaiz, cabeceira do Eixe Atlántico de alta velocidade. O orzamento da adxudicación ascendeu a 68,4 millóns de euros. O proxecto consistía na execución da obra civil a nivel de praia de vías (nivel de plataformas) da nova estación, a cal se había de situar no mesmo lugar que anterior, mais a unha cota 15 m inferior, como consecuencia do trazado adoptado para o acceso a Vigo da nova liña ferroviaria do Eixe atlántico, e cuxo acceso se realiza, desde Redondela, a través dun túnel de 8&nbsp;km de lonxitude, o túnel das Maceiras.

O 27 de agosto de 2011 pechou a estación de Vigo, procedendo ao progresivo derrubamento de todas as instalacións, incluíndo as naves de mantemento, para proceder á construción dunha estación soterrada a 15 m por debaixo da cota orixinal. Os servizos de pasaxeiros desviáronse á ata a que entón era estación de mercadorías: Vigo-Guixar. Os talleres de mantemento foron trasladados definitivamente á estación de Redondela en xullo de 2012.

Como consecuencia da supresión desta estación foi tamén desmantelada a vía existente até Bifurcación de Chapela e así, a liña Monforte - Vigo pasou a ser denominada no catálogo oficial da Rede Ferroviaria de Interese Xeral como "liña Monforte - Bifurcación de Chapela". Inevitablemente, tamén quedou desafectada do tráfico ferroviario a estación de Chapela.

## Galería de imaxes 

Ficheiro:Estación de Tren de Vigo (6081321748).jpg|Acceso ás plataformas desde a zona de despacho de billetes.
Ficheiro:Estación de Tren de Vigo (6080884099).jpg|Saída dun Trenhotel.
Ficheiro:Estación de Tren de Vigo (6081427506).jpg|Vista nocturna da zona dos talleres desde a pasarela peonil.
Ficheiro:Estación de Tren de Vigo (6081345654).jpg|Vista desde Vía Norte.
Ficheiro:Estación de Tren de Vigo (6080804627).jpg|Vista nocturna do aparcadoiro.
Ficheiro:Estación de Tren de Vigo (6081437750).jpg|S-449 estacionada en Vigo.
Ficheiro:Estación de Tren de Vigo (6081325514).jpg|Vista dun S-599 na estación de Vigo.
Ficheiro:Estación de Tren de Vigo (6081440850).jpg|Un S-599 abandonando a estación.
Ficheiro:Estación de Tren de Vigo (6080795289).jpg|Vista do vestíbulo principal coas xanelas de despacho de billetes.
Ficheiro:Renfe 470 em Vigo (3776070288).jpg|As unidades da serie 440 foron as primeiras en empregar a tracción eléctrica até a estación de Vigo.
Ficheiro:Estación de ferrocarril de Vigo (220986633).jpg|S-598, que na súa maioría foron destinados a cubrir os traxectos directos entre esta estación e a da Coruña.
Ficheiro:EstVigo 32.JPG|Vehículo dos Comboios de Portugal estacionado en Vigo.
Ficheiro:Retirada Vias de la antigua Estación de Vigo - panoramio.jpg|Plataformas e praia de vías xa sen o edificio de viaxeiros.
Ficheiro:Estación de Vigo, obras do AVE, abril 2012.JPG|Instalacións para viaxeiros derrubadas e vías levantadas.

## Notas
## Véxase tamén
### Bibliografía 
* . *Vigo en el siglo XIX. De la antigua villa a la ciudad moderna*.

### Outros artigos 
*Estación de Vigo-Guixar
*Estación de Vigo-Urzáiz
*Lista de estacións de tren de Galicia

### Ligazóns externas 
* Vigo-Urzáiz (1987-2011) en Estación del Ave en Vigo (Proyecto de Thom Mayne) .
* . «(1881-2015) Vigo: del ferrocarril a la Alta Velocidad» Vigo Electrónico, 27/3/2015.